**LĪGUMS**

**“Autotransporta remonts un uzturēšana (Volvo ar manipulatoru)”**

ID Nr. AM NBS NP NP2018/085

Rīgā, 2019.gada \_\_\_. \_\_\_\_\_\_\_\_\_\_

1. daļa

|  |
| --- |
| **Pasūtītājs** |
| **Nosaukums: Latvijas Republikas Nacionālo bruņoto spēku (NBS) Nodrošinājuma pavēlniecība** **(NP)**Reģ. Nr.: 90001259776Juridiskā adrese: Vienības gatve 56, Rīga, LV – 1004Tālrunis: 67601217, fakss: 67601219Banka: Valsts KaseKods: TRELLV22Konts: LV94TREL2100022022000Pasūtītājs: komandieris  |
| **Izpildītājs** |
| **Nosaukums: Sabiedrība ar ierobežotu atbildību (SIA) “Ripo remonta centrs”**Reģ. Nr.:40203136412Juridiskā adrese: Granīta iela 33 k-5, Acone, LV-2119Tālrunis: 22134775Banka: A/S “Swedbank”Kods: HABALV22Konts: LV04HABA00551044900178Izpildītājs: SIA “Ripo remonta centrs”Izpildītāja kontaktpersona:  |

|  |
| --- |
| **Līguma priekšmets**  |
| Autotransporta remonts un uzturēšana (Volvo ar manipulatoru) pakalpojumu iegāde. Preču un pakalpojumu saraksts un cenas norādīta šī līguma 3.daļas Pielikumā Nr. 2. |
| **Līguma kopējā summa (EUR)**  |
| Līguma cenalīdzEUR9 917,35 (deviņi tūkstoši deviņi simti septiņpadsmit *eiro*, 35 *eiro* centi), līguma kopēja summa ar 21% PVN ir EUR 12 000,00 (divpadsmit tūkstoši *eiro*, 00 *eiro* centi).  | Preces un detalizēts Pakalpojumu izcenojums ir norādīts šī Līguma 3.daļas Pielikumā Nr.2 |
| Pēc atsevišķas vienošanās ar piegādātāju pasūtītājs ir tiesīgs palielināt līguma summu līdz41 999,00 EUR bez PVN saskaņā ar publiskā iepirkuma likuma robežvērtībām. |
| **Līguma izpildes termiņš** |
| No līguma reģistrācijas dienas līdz finanšu līdzekļu pilnīgai apguvei vai līdz 2021. gada 31. decembrim, kurš no apstākļiem iestāsies ātrāk. |

|  |
| --- |
| **Apmaksas nosacījumi** |
| Apmaksa 20 (divdesmit) darba dienu laikā pēc kvalitatīvas un Līguma prasībām atbilstošas Preces piegādes vai Pakalpojuma pieņemšanas pamatojoties uz abpusēji parakstīto pavadzīmi – nodošanas aktu. |
| **Piegādes un Pakalpojuma sniegšanas vieta** |
| Preču piegādes vieta - NBS NP Autotransporta nodrošinājuma centrs, Skanstes iela 8, Rīga, LV-1013;Pakalpojuma sniegšanas vieta – SIA “Ripo remonta centrs” Granīta iela 33 k-5, Acone, LV-2119. |
| **Preces piegādes un remontdarbu (turpmāk - Pakalpojuma) izpildes termiņš** |
| * Remontdarbu izpildes termiņš ne vairāk kā 5 (piecu) darba dienu laikā no nodošanas remontā
* Nekvalitatīvas vai līguma noteikumiem neatbilstošas Preces apmaiņas vai Pakalpojuma trūkuma novēršanas termiņš ne vairāk kā 5 (piecu) darba dienu laikā no akta par konstatētajām neatbilstībām sastādīšanas dienas.
 |
| **Preces garantijas prasības** |
| Saskaņā ar tehnisko specifikāciju 12 (divpadsmit) mēneši, no saņemšanas dienas (datums uz pavadzīmes).Nekvalitatīvas preces vai nekvalitatīva pakalpojuma apmaiņas/novēršanas termiņš 5 (piecu) darba dienu laikā pēc akta par neatbilstošu kvalitāti sastādīšanas dienas. |
| **Līguma pamatojums** |
| Iepirkuma “Autotransporta remonts un uzturēšana (Volvo ar manipulatoru)” ID Nr. AM NBS NP 2018/085 komisijas 2018.gada 27.decembra lēmums (protokols Nr. NP2018/085-02). |

1. daļas beigas

Līgums ir sastādīts 2 (divos) eksemplāros, katrs uz 18 (astoņpadsmit) lapām.

2. daļa

1. **TERMINI**
2. **Līgums** – tekstā saprotams tikai šis Līgums ar tā pielikumiem, turpmākajiem papildinājumiem un/vai grozījumiem.
3. **Izpildītāja pārstāvis –** Izpildītāja pilnvarota persona, kura darbojas saņemto pilnvaru robežās.
4. **Pasūtītāja pārstāvis –** Amatpersona, kura tiek nozīmēta saskaņā ar Pasūtītāja iekšējiem normatīvajiem dokumentiem, kura bez speciāla pilnvarojuma ir tiesīga pārstāvēt Pircēju noslēgtā līguma izpildē, bet bez tiesībām grozīt vai papildināt noslēgto Līgumu.
5. **Puses – Pasūtītājs** un **Izpildītā**j**s**, kuri darbojas Līguma ietvaros, abi kopā saukti Puses un katrs atsevišķi Puse.
6. **PRECES PIEGĀDES KĀRTĪBA UN RISKA PĀREJA**
	1. Pasūtītāja pārstāvis pasūta Preci pēc nepieciešamības atsevišķu partiju veidā, nosūtot rakstveida pasūtījumu uz Izpildītāja faksu vai e-pastu.
	2. Izpildītājs piegādā Preci Līguma 1.daļas noteiktajā piegādes vietā un termiņā saskaņā ar pasūtījumu un Līguma noteikumiem.
	3. Pasūtītāja pārstāvis pasūtījumā norāda Preces veidu, saskaņā ar Tehnisko specifikāciju (Līguma pielikums Nr.1) un pasūtamo Preces daudzumu.
	4. Ja Pasūtītājam ir nepieciešams pasūtīt Līgumā minēto transportlīdzekļu rezerves daļas, kas nav minētas Tehniskajā specifikācijā, Pasūtītājs vienlaikus pasūtījumam nosūta Izpildītājam cenu pieprasījumu nepieciešamajām Precēm. Šādā gadījumā Izpildītājs 2 (divu) darba dienu laikā pēc tam, kad Pasūtītājs izsūtījis cenu pieprasījumu, iesniedz cenu piedāvājumu, nosūtot to uz Pasūtītāja pārstāvja e-pastu vai faksu. Šajā gadījumā Preces piegādes termiņš var tikt pagarināts, atsevišķi rakstiski vienojoties.
	5. Pasūtītāja pārstāvis izvērtē Līguma 2.3.punktā minēto, Izpildītāja iesniegto cenu piedāvājumu atbilstoši faktiskajai tirgus situācijai. Gadījumā, ja Izpildītāja piedāvātās cenas ir augstākas kā vidējās Preces cenas tirgū, Pasūtītāja pārstāvis var lūgt Izpildītājam pamatot Preces cenu un lūgt pārskatīt piedāvātās Preces cenas, tās samazinot. Ja Izpildītājs atsakās pārskatīt Preces cenas un nespēj objektīvi pamatot piedāvātās Preces cenas starpību ar vidējām Preces cenām tirgū, Pasūtītāja pārstāvim ir tiesības noraidīt Izpildītāja piedāvājumu.
	6. Izpildītājs iepriekš saskaņo (rakstiski vai telefoniski) ar Līguma norādīto Pasūtītāja pārstāvi konkrētu Preces piegādes laiku, ne vēlāk kā 1 (vienu) darba dienu pirms Preces piegādes. Izpildītājs Preces pavaddokumentos norāda Līguma numuru un datumu, Preces nosaukumu, daudzumu, cenu un visu pārējo informāciju, kas saistīta ar Preces lietošanu un glabāšanu.
	7. Preci nodod un pieņem Pušu pārstāvjiem parakstot Preču pavadzīmi. Prece uzskatāma par piegādātu ar Preču pavadzīmes abpusēju parakstīšanas brīdi.
	8. Pasūtītājam ir tiesības pirms pieņemšanas pārbaudīt Preci. Ja Prece neatbilst Līguma noteikumiem, tajā skaitā pavadzīmē norādītajam, vai ir nekvalitatīva, Pasūtītājam ir tiesības neparakstīt Preces pavadzīmi. Šādā gadījumā Pasūtītājs 5(piecu) darba dienu laikā iesniedz Izpildītājam rakstveida pretenziju un Izpildītājam ir pienākums piegādāt Līguma noteikumiem atbilstošu Preci un pildīt uzliktās piegādes termiņa nokavējuma sankcijas, ja termiņš ir nokavēts.
	9. Izpildītājam jāapmaina Līguma prasībām neatbilstošā Prece pret Līguma prasībām atbilstošu 5 (piecu) darba dienas pēc akta (Pretenzijas) par neatbilstošu kvalitāti sastādīšanas dienas (no plkst. 8:30-17:00).Līgumā minēto Preču pavadzīmi (turpmāk tekstā – pavadzīme) paraksta Pasūtītāja pārstāvis.
	10. Pēc Preces pavadzīmes parakstīšanas brīža jautājumi par Preces kvalitāti tiek risināti saskaņā ar garantijas noteikumiem.
7. **PAKALPOJUMA SNIEGŠANAS NOVĒRTĒŠANA UN PIEŅEMŠANA**
	1. Transporta līdzeklis Izpildītājam Pakalpojuma sniegšanai tiek nodots ar pieņemšanas -nodošanas aktu Līguma 1.daļā noteiktajā vietā.
	2. Izpildītājs veic Pakalpojumu ne vairāk kā 5 (piecu) darba dienu laikā no telefoniska vai elektroniska (e-pasts) Pakalpojuma pieprasījuma saņemšanas dienas un transportlīdzekļa nodošanas darbu izpildei.
	3. Ja Izpildītājam veicot transportlīdzekļa remontu ir nepieciešamas transportlīdzekļa rezerves daļas, kas nav minētas Tehniskajā specifikācijā, tad Izpildītājam jāsastāda un jāiesniedz (nosūtot to uz Pasūtītāja e-pastu vai faksu) Pasūtītāja pārstāvim apstiprināšanai defektēšanas aktu un remonta izpildes izdevumu Tāmi, kurā norāda bojāto detaļu, tās vērtību un darba izmaksas. Šajā gadījumā pakalpojuma izpildes termiņš var tikt pagarināts, Pušu pārstāvjiem atsevišķi rakstiski vienojoties (e-pasts).
	4. Pasūtītājs izvērtē Līguma 3.4.punktā minēto, Izpildītāja iesniegto cenu piedāvājumu atbilstoši faktiskajai tirgus situācijai. Gadījumā, ja Izpildītāja piedāvātās cenas ir augstākas nekā vidējās Preces cenas tirgū, Pasūtītājs var lūgt Izpildītājam pamatot Preces cenu un lūgt pārskatīt piedāvātās Preces cenas, tās samazinot. Ja Izpildītājs atsakās pārskatīt Preces cenas un nespēj objektīvi pamatot piedāvātās Preces cenas starpību ar vidējām Preces cenām tirgū, Pasūtītāja pārstāvim ir tiesības noraidīt Izpildītāja piedāvājumu**.**
	5. Gadījumā, ja Izpildītājs konstatē, ka Pakalpojuma izpildei ir nepieciešams garāks izpildes termiņš objektīvu iemeslu dēļ (nepieciešams pasūtīt papildus rezerves daļas, ir nepieciešams veikt papildus apjomīgākus remontdarbus u.tml.), Pušu pārstāvji par to atsevišķi vienojas, izdarot par to atzīmi defekta aktā un norādot pamatojumu termiņa pagarināšanai.
	6. Transportlīdzekļa tehniskā stāvokļa (piemēram, mezglu, agregātu) diagnostikas laikā atklāto slēpto defektu novēršana (remonts, nomaiņa) tiek uzsākts tikai pēc defekta akta saskaņošanas ar Pasūtītāju.
	7. Pasūtītājam ir tiesības pirms Pakalpojuma pieņemšanas vizuāli pārbaudīt Pakalpojuma izpildi. Ja Pakalpojuma izpilde nav kvalitatīva, atbilstoša Līguma nosacījumiem, Tehniskajai specifikācijai, tajā skaitā pavadzīmē norādītajam, Pasūtītājam ir tiesības nepieņemt to, un neparakstīt pavadzīmi un Pakalpojuma pieņemšanas - nodošanas aktu līdz trūkumu pilnīgai novēršanai, 5 (piecu) darba dienu laikā iesniedzot Izpildītājam rakstveida pretenziju. Šajā gadījumā Izpildītājam ir pienākums novērst konstatētos trūkumus atbilstoši Līguma noteikumiem un pildīt uzliktās izpildes termiņa nokavējuma sankcijas, ja termiņš ir nokavēts.
	8. Pakalpojums uzskatāms par pieņemtu ar brīdi, kad Pasūtītājs ir parakstījis Pakalpojuma pieņemšanas - nodošanas aktu.
	9. Izpildītājs nes visu atbildību par Transporta līdzekļa nejaušu bojā eju vai bojājumiem līdz Pakalpojuma pieņemšanas-nodošanas akta abpusējam parakstīšanas brīdim.
	10. Pēc pavadzīmes un Pakalpojuma pieņemšanas-nodošanas akta abpusējas parakstīšanas jautājumi par Pakalpojuma kvalitāti tiek risināti saskaņā ar garantijas noteikumiem.
	11. Līgumā minēto Pakalpojuma pieņemšanas - nodošanas aktu(turpmāk tekstā – pavadzīme) paraksta Pasūtītāja pārstāvis.
8. **PUŠU TIESĪBAS UN PIENĀKUMI**
	1. **Izpildītājs:**
		1. veic transportlīdzekļu Pakalpojumus saskaņā ar Pasūtītāja un transportlīdzekļa izgatavotāja rūpnīcas noteiktajām prasībām;
		2. nodrošina Pakalpojumu atbilstību Pielikumā Nr.1 noteiktajai tehniskajai specifikācijai un Pielikumā Nr.2 norādītajam finanšu - tehniskajam piedāvājumam, normatīvajiem aktiem un ražotāja noteiktajiem kvalitātes standartiem;
		3. nodrošina rezerves daļu atbilstību normatīvajiem aktiem un ražotāja noteiktajiem kvalitātes standartiem;
		4. garantē, ka darbiniekiem, kas veiks Pakalpojumus, ir nepieciešamā kvalifikācija attiecīgo Pakalpojumu veikšanai;
		5. ir atbildīgs par Pakalpojumu izpildes laikā transportlīdzeklim nodarītajiem bojājumiem, kas radušies Izpildītāja vai trešo personu vainas dēļ;
		6. garantē, ka pārbaudes, mērījumi un Pakalpojumi tiks veikti ar pārbaudītiem un sertificētiem instrumentiem, aprīkojumu un iekārtām, atbilstoši Latvijas Republikā noteikto normatīvo aktu prasībām;
		7. apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji Līguma vai citu ar tā izpildi saistīto dokumentu saturu, kā arī tehniska, komerciāla un jebkāda cita rakstura informāciju, kas saņemta no Pasūtītāja vai iegūta šajā Līgumā paredzēto darbu izpildes laikā;
		8. pēc Pasūtītāja pieprasījuma iesniedz ticamus transportlīdzekļu rezerves daļu iegādes dokumentus;
		9. nav tiesīgs nodot ar Līgumu nolīgtās tiesības un pienākumus trešajai personai.
	2. **Pasūtītājs**:
		1. ir tiesīgs pasūtīt un iegādāties atsevišķas detaļas vai mezglus par iesniegtām cenām, neparedzot (neizmantojot) servisa pakalpojumu;
		2. savlaicīgi pieņem un samaksā par piegādāto kvalitatīvo, Līguma noteikumiem un Pasūtītāja pasūtījumam atbilstošo Preci, ja tā piegādāta saskaņā ar Līguma noteikumiem;
		3. samaksā par pieņemto Līguma noteikumiem atbilstošo Pakalpojumu saskaņā ar Līguma noteikumiem;
		4. pārbauda veiktā Pakalpojuma kvalitāti un piesaka pretenzijas, ja tā kvalitāte neatbilst Līguma noteikumiem;
		5. ir tiesīgs Pakalpojumu pieņemšanas laikā pieaicināt ekspertus.
9. **LĪGUMA NOTEIKUMIEM ATBILSTOŠS PAKALPOJUMS/ PRECE**
	1. Ar Līguma prasībām atbilstošu Preci vai Pakalpojumu šī Līguma ietvaros saprotama Prece vai Pakalpojums, kas atbilst Līguma noteikumiem, tai skaitā tehniskajai specifikācijai (Līguma pielikums Nr. 1.).
	2. Ar kvalitatīvu Preci šī Līguma ietvaros saprotama Prece, kas atbilst Preces ražotāja standartiem, kā arī ar spēkā esošiem likumiem un citiem tiesību aktiem noteiktiem noteikumiem.
	3. Kvalitatīvs Pakalpojums Līguma izpratnē ir Preces uzstādīšana līdz pilnīgai lietošanas kārtībai, atbilstoši Līguma noteikumiem, tai skaitā Tehniskai specifikācijai, Preces ražotāja standartiem un likumos un citos normatīvajos aktos noteiktām prasībām attiecībā uz šādu preču uzstādīšanu.
10. **NORĒĶINU KĀRTĪBA**
	1. Preces cenā ir iekļauta Preces vērtība, iepakojuma, piegādes līdz Līguma 1.daļā norādītajai Preces piegādes vietai un izkraušanas izmaksas, kā arī visi valsts un pašvaldības noteiktie nodokļi, nodevas un citas izmaksas, kas saistītas ar Līguma izpildi.
	2. Pakalpojuma cenā ir iekļauta Pakalpojuma rezerves daļu vērtība, iepakojuma, darbinieku un visas piegādes izmaksas, kā arī visi valsts un pašvaldības noteiktie nodokļi un nodevas, kā arī citas izmaksas, kas saistītas ar Līguma izpildi.
	3. Pasūtītājs apmaksu veic Līguma 1.daļā minētajā kārtībā un termiņā.
	4. Ja Pakalpojums sniegts nekvalitatīvi vai neatbilstoši Līguma noteikumiem, par ko Līgumā noteiktā kārtībā sastādīts akts, norēķināšanās par Pakalpojumiem notiek pēc konstatēto trūkumu novēršanas.
	5. Ja Prece piegādāta nekvalitatīva vai neatbilstoša Līguma noteikumiem, par ko Līgumā noteiktā kārtībā sastādīts akts, norēķināšanās par Preci notiek pēc konstatēto trūkumu novēršanas.
	6. Par samaksas dienu tiek uzskatīta diena, kad Pasūtītājs veicis pārskaitījumu Izpildītāja norādītajā norēķinu kontā.
	7. Katra no Pusēm sedz savus izdevumus par komisijas un banku pakalpojumiem, kas saistīti ar naudas pārskatījumiem.
	8. PVN tiek maksāts saskaņā ar normatīvajos aktos noteikto samaksas kārtību un likmi.
	9. Pasūtītājam nav pienākums veikt pasūtījumu par visiem Līguma Pielikumā norādītajiem Pakalpojumiem un Precēm un pilnu Līguma 1.daļā norādīto Līguma kopējo summu.
11. **GARANTIJAS SAISTĪBAS**
	1. Izpildītājs dod garantiju sniegtajiem pakalpojumam un rezerves daļām (Precei) Līguma 1.daļā noteiktaja termiņā no Pakalpojuma pieņemšanas – nodošanas akta un/vai pavadzīmes-rēķina abpusējas parakstīšanas dienas.
	2. Šajā termiņā Izpildītājs nodrošina, ka Pakalpojums/Prece saglabā pienācīgu kvalitāti, drošumu un pilnīgas lietošanas īpašības.
	3. Ja Līguma 7.1.punktā noteiktajā termiņā Pasūtītājs konstatē, ka Pakalpojums vai Prece neatbilst Līguma noteikumiem, Pasūtītājs paziņo par to Izpildītājam (telefoniski vai e-pasta sūtījumā), uzaicinot Izpildītājam sastādīt divpusēju aktu par konstatētajiem trūkumiem. Izpildītājam pārstāvim pēc paziņojuma saņemšanas 2 (divu) darba dienu laikā (08.30-17.00) jāierodas Pasūtītāja norādītajā adresē. Izpildītāja pārstāvja neierašanās gadījumā Pasūtītājam ir tiesības sastādīt aktu bez Izpildītāja pārstāvja piedalīšanās.
	4. Izpildītājs uz sava rēķina apmaina 7.3.punktā noteiktajā kārtībā konstatēto Līguma noteikumiem neatbilstošo Preci vai novērš nekvalitatīvi izpildītā Pakalpojuma trūkumus līguma 1.daļā noteiktajā termiņā.
	5. Izpildītājam nav pienākums atjaunot Pakalpojuma ietvaros pasūtīto un uzstādīto preču darbaspējas, vai apmainīt šīs preces pret jaunām un uzstādīt šīs preces transporta līdzeklim, ja tās zaudējušas kvalitāti tāpēc, ka Pasūtītājs apzināti nav ievērojis Preces ražotāja garantijas instrukciju un/vai tehniskās ekspluatācijas noteikumus.
	6. Ja Pusēm rodas domstarpības Pakalpojuma un/vai rezerves daļu kvalitātes novērtējumā, tās, savstarpēji vienojoties, ir tiesīgas pieaicināt neatkarīgus ekspertus (speciālistus), kuru slēdziens par Pakalpojumu un/vai rezerves daļu kvalitāti būs saistošs Pusēm. Ja ekspertu (speciālistu) slēdzienā konstatēti Remontdarbu un/vai rezerves daļu kvalitātes trūkumi, Izpildītājssedz visusizdevumus par slēdziena sagatavošanu.
12. **LĪGUMSODI**
	1. Ja Izpildītājs nav piegādājis Preci vai apmainījis Līguma noteikumiem neatbilstošu Preci pret jaunu, kvalitatīvu un Līguma noteikumiem atbilstošu Līguma 1.daļā noteiktajos termiņos, tad Pasūtītājam ir tiesības piemērot līgumsodu. Šajā gadījumā Izpildītājs maksā Pasūtītājam līgumsodu 1 % (vienu procentu) apmērā no attiecīgās Preces cenas par katru nokavēto dienu, bet ne vairāk kā 10% (desmit procentu) apmērā no nepiegādātās/nekvalitatīvās Preces kopējās summas, un atlīdzina radušos zaudējumus.
	2. Ja Izpildītājs neizpilda Pakalpojumu vai nav novērsis nekvalitatīvi izpildītā Pakalpojuma trūkumus Līguma 1.daļā noteiktajos termiņos, tad Pasūtītājam ir tiesības piemērot līgumsodu. Šajā gadījumā Izpildītājs maksā Pasūtītājam līgumsodu 1% (viena procenta) apmērā no attiecīgā Pakalpojuma summas par katru nokavēto dienu, bet ne vairāk kā 10 % (desmit procentus) no attiecīgā Pakalpojuma summas, un atlīdzina radušos zaudējumus.
	3. Ja Izpildītājs atsakās no Līguma izpildes pirms Līguma darbības termiņa beigām, Pasūtītājam ir tiesības piemērot līgumsodu 10% apmērā no Līguma kopējās summas. Par atteikšanos no Līguma izpildes šī punkta izpratnē tiek uzskatīta atteikšanās no Preces vai atsevišķas Preces pozīcijas piegādes, atteikšanās no Pakalpojuma veikšanas, vai garantijas laikā garantijas saistību nepildīšana ilgāk par 30 dienām no Līgumā noteiktā izpildes termiņa. Šajā gadījumā Izpildītājam ir pienākums atlīdzināt Pasūtītājam visus izdevumus par nekvalitatīvas preces trūkumu novēršanu vai jaunas Preces iegādes izmaksas.
	4. Ja Pasūtītājs nesamaksā par Līguma prasībām atbilstošo piegādāto Preci vai Pakalpojumu Līguma noteiktajā termiņā, Izpildītājam ir tiesības piemērot līgumsodu 1% (viena procenta) apmērā no termiņā nesamaksātās summas par katru nokavēto dienu, bet ne vairāk kā 10% (desmit procenti) no Līguma kopējās summas.
	5. Līgumsoda samaksa, kad tā ir paredzēta, tiek veikta, pamatojoties uz Puses, kura pieprasa līgumsoda samaksu, izrakstītu rēķinu, 15 (piecpadsmit) kalendāro dienu laikā no līgumsoda rēķina izsūtīšanas (pasta zīmogs) dienas.
	6. Līgumsoda samaksa neatbrīvo no saistību izpildes.
13. **NEPĀRVARAMA VARA**
	1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma noslēgšanas, ja Puse par šādu apstākļu iestāšanos ir informējusi otru Pusi 5 (piecu) darba dienu laikā no šādu apstākļu rašanās dienas. Šajā gadījumā Līgumā noteiktais izpildes un samaksas termiņš tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk par 30 (trīsdesmit) kalendārajām dienām.
	2. Ar nepārvaramas varas apstākļiem jāsaprot dabas stihijas (plūdi, vētras postījumi), valdības izraisītās akcijas, politiskās un ekonomiskās blokādes, valdības lēmumi, rīkojumi un citi no Pusēm pilnīgi neatkarīgi radušies ārkārtēja rakstura negadījumi, ko Pusēm nebija iespējas ne paredzēt, ne novērst.
	3. Pusei, kura atsaucas uz nepārvaramas varas apstākļiem ir jāpierāda, ka tai nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst.
	4. Ja nepārvaramas varas apstākļi turpinās ilgāk kā 30 (trīsdesmit) kalendārās dienas, katra no Pusēm ir tiesīga vienpusēji atkāpties no Līguma, par to rakstveida brīdinot otru Pusi 5 (piecas) darba dienas iepriekš.
14. **STRĪDU IZSKATĪŠANA UN LĪGUMA IZBEIGŠANA**
	1. Ja viena Puse pārkāpusi kādu no Līguma noteikumiem, otrai Pusei ir tiesības pieteikt rakstveida pretenziju, kurā norādīts pārkāpuma raksturs un Līguma punkts (apakšpunkts), kuru Puse uzskata par pārkāptu.
	2. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja Puses nevar panākt vienošanos, tad domstarpības risināmas Latvijas Republikas tiesā.
	3. Puses var atcelt Līgumu pirms Līguma darbības termiņa beigām Pusēm savstarpēji rakstveida vienojoties.
	4. Pasūtītājam ir tiesības vienpusēji atkāpties no Līguma:
		1. ja Izpildītājs nepiegādā Preci 30 (trīsdesmit) dienu laikā pēc Līgumā noteiktā piegādes termiņa;
		2. ja Izpildītājs atsakās no Līguma izpildes, t. i., Preces vai atsevišķas Preces pozīcijas piegādes vai Pakalpojuma veikšanas Līguma 8.3.punktā noteiktā kārtība;
		3. Izpildītājs nepilda Līgumā noteiktās garantijas saistības;
		4. vismaz 2 (divas) reizes veicis/pārdevis nekvalitatīvus vai Līguma noteikumiem neatbilstošus Pakalpojumus/rezerves daļas, kas konstatēts sagatavojot aktu Līgumā noteiktajā kārtībā;
		5. ja Izpildītājs vismaz 2 (divas) reizes neveic Pakalpojumu Līgumā noteiktajā termiņā;
		6. ja aprēķinātais Līgumsods sasniedzis Līguma 8.1. vai 8.2. punktā noteikto maksimālo apmēru;
	5. Līguma 10.4.punkta apakšpunktos noteiktajos gadījumos Līgums uzskatāms par izbeigtu septītajā dienā pēc Pasūtītāja paziņojuma par atkāpšanos (ierakstīta vēstule) izsūtīšanas dienas (pasta zīmogs).
	6. Izbeidzot Līgumu saskaņā ar kādu no 10.4.1.- 10.4.3. apakšpunktiem, Izpildītājs maksā līgumsodu 10% (desmit procentu) apmērā no Līguma kopējās summas, un atlīdzina zaudējumus, ja tādi ir aprēķināti. Šajā punktā minētos maksājumus Izpildītājs veic ne vēlāk kā 15 (piecpadsmit) kalendāro dienu laikā no līguma izbeigšanas dienas.
	7. Izpildītājam ir tiesības vienpusēji atkāpties no Līguma bez Pasūtītāja piekrišanas ja Pasūtītājs neveic samaksu ilgāk kā 30 (trīsdesmit) kalendāro dienu laikā pēc Līgumā noteiktā samaksas termiņa, rakstveidā brīdinot par to Pasūtītāju vismaz 10 (desmit) darba dienas iepriekš.
15. **CITI NOTEIKUMI**
	1. Pasūtītājs ir tiesīgs pēc nepieciešamības pasūtīt un iegādāties atsevišķas detaļas vai mezglus par iesniegtām cenām, neparedzot (neizmantojot) servisa pakalpojumu.
	2. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajai personai bez otras Puses rakstiskas piekrišanas.
	3. Līgums stājas spēkā no tā abpusējas parakstīšanas dienas. Līguma spēkā stāšanās datums ir norādīts šī Līguma pirmās lapas augšējā labajā stūrī, un ir spēkā līdz saistību izpildei, ievērojot Publisko iepirkumu likuma noteikumus.
	4. Visi Līguma grozījumi vai papildinājumi tiek izdarīti rakstiski, Pusēm tos parakstot, un tie ir spēkā no to parakstīšanas brīža un ir līguma neatņemamas sastāvdaļas
	5. Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. Šādus spēkā neesošus noteikumus jāaizstāj ar citiem Līguma mērķiem un saturam atbilstošiem noteikumiem.
	6. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību un saistību pārņēmējam
	7. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, telefona, faksa numuri, elektroniskā pasta adreses, adreses u.c., tad tā rakstiski 5 (piecu) darba dienu laikā paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
	8. Paziņojumi par atkāpšanos no Līguma vai cita veida korespondence, kas attiecas uz Līgumu (izņemot Līgumā atrunātos faksa sūtījumus), ir jānogādā ierakstītā sūtījumā uz Līgumā norādītajām Pušu adresēm vai jānodod tieši adresātam. Uzskatāms, ka pastā nodotie sūtījumi tiek saņemti 7. (septītajā) dienā pēc to nodošanas pastā.
	9. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
	10. Līgums sastādīts latviešu valodā 2 (divos) identiskos eksemplāros ar vienādu juridisku spēku, no kuriem viens eksemplārs glabājas pie Pircēja un otrs pie Pārdevēja.

2.daļas beigas

|  |  |
| --- | --- |
| PIRCĒJS:Nodrošinājuma pavēlniecībaKomandieris pulkvedis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Z.V. | PĀRDEVĒJS:SIA “Ripo remonta centrs”Valdes priekšsēdētājs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Z.V. |

3. daļa Pielikumi

 Pielikums Nr.1

 2019.gada \_\_. \_\_\_\_\_\_\_\_\_

**PRECES APRAKSTS**

**TEHNISKĀ SPECIFIKĀCIJA**

|  |
| --- |
| **Automobiļa VOLVO FMX(2017.g.) YV2XT4OHXGA795376 rezerves daļas, diagnostika un remonts.** |
| **1.** | Iespējama jebkuras automobili komplektējošās detaļas iegāde un nomaiņas pakalpojums pasūtījums piešķirtā finansējuma robežās |
| **2.** | **Kvalitātes prasības** | Automobiļu remontam tiek izmantotas jaunas, šo modeļu komplektācijā lietotas, vai ekvivalentas rezerves daļas. |
| Remonta garantija vismaz viens gads vai 30000 km nobraukums |
| ***3.*** | Mezglu, iekārtu un sistēmu rezerves daļas tiek pasūtītas atbilstoši konkursa uzvarētāja iesniegtajam katalogam vai citam datu nesējam, kurā iekļautas visas automobiļu VOLVO FMX(2017.g.)sastāvdaļas. |
| **4.** | **VOLVO FMX(2017.g.) Galveno mezglu, iekārtu un sistēmu rezerves daļu uzskaitījums:**  |
| **4.1** | **Dzinēja rezerves daļas** | Filtrs eļļasFiltrs gaisaFiltrs degvielasAugstspiediena sprauslaZemspiediena sūknisDzesēšanas sistēmas sūknisTurbokompresors TermostatsDzesēšanas radiatorsSalona apsildes radiators |
| **4.2** | **Elektroiekārtas sistēmas rezerves daļas**  | ĢeneratorsKontroles elektropanelis ar spidometruPriekšējais lukturisAizmugurējais lukturisSānu lukturis Pagriezienu lukturisStarterisPriekšējā stikla tīrīšanas mehānismsPriekšējā stikla tīrīšanas mehānisma elektromotors Apsildāmās iekārtas elektromotorsAkumulatora baterija |
| **4.3** | **Transmisijas rezerves daļas** | Kardāns priekšējaisKardāns aizmugurējais, pirmajam aizmugures tiltamKardāns aizmugurējais, otram aizmugures tiltamKardāna krustiņšRiepa 315/80 R 22,5 156/150 K |
| **4.4** | **Balstiekārtas rezerves daļas** | Amortizators (priekšējais)Atsperes (priekšējā)Atsperes (aizmugurējā)Rumbu gultnis (priekšējais)Rumbu gultnis (aizmugurējais) |
| **4.5** | **Stūres iekārtas rezerves daļas** | Stūres šķērsstienis pirmajam priekšas tiltamStūres šķērsstienis otrajam priekšas tiltamStūres garenstienis pirmajam priekšas tiltam Stūres garenstienis pirmaisStūres garenstienis otraisGarenstieņu starpatbalsta sviraDarba hidrocilindrisStūres mehānisms |
| **4.6** | **Bremžu sistēmas rezerves daļas**  | Galvenie bremžu cilindrsBremžu šļaukaBremžu uzlikas priekšējās (komplekts 1.ritenim)Bremžu uzlikas aizmugurējās (komplekts 1.ritenim) |
| **4.7** | **Virsbūves rezerves daļas**  | Stikls priekšējaisSānu durvju stiklsSānu atpakaļskata spoguļu komplekts (kreisais)Sānu atpakaļskata spoguļu komplekts (laabais) |
| **5.** | **Nepieciešamie apkopes materiāli:** |
| **5.1.** | Dzinēja eļļa pussintētiskā (litrs) | 10W30 |
| **5.2.** | Transmisijas eļļa (litrs) | ATF Transmisija |
| **5.3.** | Transmisijas eļļa (litrs) | 75W90 |
|  **5.4.**  | Dzesēšanas šķidrums (litrs) | Antifrīzs VCS  |
| **5.5.** | Izplūdes izmešu samazināšanas šķidrums | AdBlue |
| **5.6.** | Bremžu šķidrums (litrs) | DOT-6 |
| **6.** | **Automašīnas diagnostika.** |
| **6.1****6.2****6.3****6.4** | Motora pilna diagnostika. Balstiekārtas diagnostika. Elektrosistēmas diagnostika. Bremžu sistēmas diagnostika.  |
| **7.** | **Nepieciešamo remontdarbu izmaksas par vienu darba stundas:** |
| **7.1** | **Motora remonts** | Galvas blīves maiņa.Vārstu vāka blīves maiņa. Turbīnas maiņa.  |
| **7.2** | **Barošanas sistēmas remonts** | Augstspiediena sprauslu maiņa. |
| **7.3** | **Dzesēšanas sistēmas remonts** | Dzesēšanas šķidruma sūkņa maiņa. Dzesēšanas radiatora maiņa.  |
| **7.4** | **Elektroiekārtas un aizdedzes sistēmas remonts** | Ģeneratora maiņa. Startera maiņa. |
| **7.5** | **Kardāna pārvada remonts** | Viena kardāna krustiņa maiņa. Kardānu komplekta maiņa priekšas velkošam tiltamKardānu komplekta maiņa aizmugures pirmam tiltam Kardānu komplekta maiņa aizmugures otram tiltam. |
| **7.6** | **Stūres iekārtas remonts** | Stūres mehānisma maiņa. Stūres šķeršstieņa maiņa pirmajam priekšas tiltamStūres šķeršstieņa maiņa otrajam priekšas tiltamStūres garenstieņa maiņa pirmajam priekšas tiltam Stūres pirmā garenstieņa maiņa ( otrajam priekšas tiltam) Stūres otrā garenstieņa maiņa ( otrajam priekšas tiltam) Garenstieņu starpa balsts maiņaDarba hidrocilindris maiņa |
| **7.7** | **Bremžu sistēmas remonts** | Bremžu uzliku maiņa pirmajam priekšas tiltamBremžu uzliku otrajam priekšas tiltamBremžu uzliku maiņa pirmajam aizmugures tiltamBremžu uzliku maiņa otrajam aizmugures tiltam |
| **7.8** | **Ritošās daļas remonts** | Atsperu lāgu maiņa pirmajam priekšas tiltamAtsperu lāgu maiņa otrajam priekšas tiltamAtsperu lāgu maiņa aizmugures tiltiemAmortizatoru maiņa pirmajam priekšas tiltamAmortizatoru maiņa otrajam priekšas tiltamPriekšējā pirmā tilta maiņaPriekšējā otrā tilta maiņaAizmugures pirmā tilta maiņaAizmugures otrā tilta maiņa |

|  |
| --- |
| **Manipulatora PALFINGER PK 76002-EH** **rezerves daļas, diagnostika un remonts**  |
| **1.** | Iespējama jebkuras Manipulatora komplektējošās detaļas iegāde un nomaiņas pakalpojums pasūtījums piešķirtā finansējuma robežās |
| **2.** | **Kvalitātes prasības** | Manipulatora remontam tiek izmantotas jaunas, šo modeļu komplektācijā lietotas, vai ekvivalentas rezerves daļas. |
| Remonta garantija vismaz viens gads . |
| ***3.*** | Mezglu, iekārtu un sistēmu rezerves daļas tiek pasūtītas atbilstoši konkursa uzvarētāja iesniegtajam katalogam vai citam datu nesējam, kurā iekļautas visas Manipulatora PALFINGER PK 76002-EH sastāvdaļas. |
| **4.** | **Manipulatora PALFINGER PK 76002-EH (2017.g.) Galveno mezglu, iekārtu un sistēmu rezerves daļu uzskaitījums:**  |
| **4.1** | **Elektriskā daļa** | Radio vadības uztvērējsRadio vadības pultsVadības ekrāns un atslēgaVadības ekrānsGalvenā vadības plateVadības vārsta pozīciju kontroles plateStabilitātes kontroles plate Manipulatora pagrieziena leņķa kontroles sensorsAtbalstu izbīdījuma sensorsAtbalstu cilindra sensors |
| **4.2** | **Hidrauliskā daļa**  | Hidrauliskā šļūteneTeleskopa iekārtu hidro cilindru secības vārstiTeleskopa iekārtu hidro cilindra remkomplektsHidrolikas spiediena filtrsAtplūdes filtrsSānu atbalsta hidro cilindriem remkomplektsSānu atbalsta hidro sadalītāja remkomplektsVadības vārsta elektroniskās vadības modulis |
| **4.3** | **Mehāniskā daļa** | Iekārtas teleskopiskās izlices slīdņu komplektsGalvenā cilindra bukšu komplektsVinčas trose |
| **5.** | **Nepieciešamie apkopes materiāli:** |
| **5.1.** | Hidroliskā eļļa (litrs) | VHLP32 |
| **5.2.** | Smērvielas (kg) | Mobil EP2 |
| **6.** | **Nepieciešamo remontdarbu izmaksas par vienu darba stundu:** |
| **6.1** | **Manipulatora mehāniskās daļas remonts** | Apkope, filtru maiņaVinčas apkope, eļļas maiņaTeleskopiskās izlices slīdņu maiņaAtbalstu teleskopiskās izlices slīdņu maiņaGalvenā cilindra bukšu maiņaVinčas kravas noturēšanas sistēmas pārbaudeVinčas pēdējo tinumu neiztīšanas drošības pārbaude, regulēšana |
| **6.2** | **Manipulatora elektriskās daļas remonts** | DatordiagnostikaPagrieziena leņķa sensora kalibrēšanaStabilitātes kontroles sistēmas kalibrēšanaVadības plates maiņa, apmācīšanaVadības ekrāna maiņa, apmācīšana |
| **6.3** | **Manipulatora hidrauliskās daļas remonts** | Vadības vārsta vadības moduļa maiņaVadības vārsta blīvslēgu komplekta maiņaAtvalstu vadības vārsta blīvslēgu komplekta maiņaTeleskopiskās izlices cilindru secības vārsta maiņa, regulēšanaGalvenā cilindra blīvslēgu maiņa |

Pielikums Nr.2

2019.gada \_\_. \_\_\_\_\_\_\_\_\_

**TEHNISKAIS/ FINANŠU PIEDĀVĀJUMS**

**“Autobusu remonta pakalpojumu iegāde”**

3. daļas beigas